gl gl gl gl fr gl gl fr gl gl en gl gl gl gl gl gl gl fi gl gl pt gl en gl es sv ca es pt br fr gl pt gl lt gl ca en eu en it gl gl gl it en gl gl gl pt gl gl es gl gl gl gl gl fi en sv fr de de it gl gl gl gl gl gl es gl gl ca gl gl gl gl gl gl gl gl pt gl pt en ca gl gl pt
Vieiros: Galiza Hoxe - O PP inicia o desmantelamento das galescolas
Venres, sexta feira, 07 de outubro de 2022
As consellarías de Educación e Benestar deseñan unha "nova imaxe" para a rede galega de escolas infantís. Unha galiña azul simbolizará as aulas.
Redacción - 12:15 18/08/2009
Tags: educación infantil galescolas
A simboloxía usada polo bipartito e agora desbotada pola Xunta
Un día despois de certificarse a volta do PP á maioría absoluta e nas primeiras declaracións públicas realizadas polo que sería novo presidente da Xunta, Alberto Núñez Feijoo resumía as prioridades urxentes do goberno que en breve lideraría. Loita fronte á crise económica e garantías de liberdade lingüística eran as urxencias declaradas e, á beira delas e, no medio do anuncio da venda do coche oficial do presidente saínte, os responsábeis do PPdeG subliñaban outra: "Converter as galescolas en garderías sen ideoloxías".
Confirmábase así a preocupación dos populares por un asunto usado prolixamente durante a anterior lexislatura. Un combate no que a inédita aposta polo despregue dunha ampla rede de aulas de educación infantil recibía belixerantes ataques mediáticos. Exemplo é que asuntos de rutina para calquera xardín de infancia, como a compra de mandís para os cativos, de uso común nos centros escolares para os máis pequenos, pasaran a ser convertidos nesta batalla política en presunto exemplo da intención "ideoloxizadora" do bipartito a través das aulas de infantil.
Na práctica, a inxección de recursos para a creación de arredor de seis milleiros de prazas públicas para o primeiro treito do ensino infantil (até os tres anos de idade), quedaba así escurecida e distorsionada por esta liorta política. A incógnita agora para a comunidade educativa é se a erosión á rede queda no simple cambio de denominación para as escolas ou se lle afectará á calidade dos centros e os recursos materiais e humanos.
Este martes e no Museo Pedagóxico de Galicia (Mupega), a conselleira de Traballo e Benestar, Beatriz Mato, e o conselleiro de Educación, Xesús Vázquez, presentaron a "nova imaxe" da rede de escolas infantís do país. Unha imaxe baseada nunha galiña azul, inspirada no conto do mesmo nome da autoría do finado Carlos Casares. Durante a presentación, o conselleiro falou do impulso dun ensino "desideoloxizado" e baseado na "liberdade educativa". Da pita azul dixo que representa "a sensibilidade dos nenos e o compromiso do Goberno coa liberdade, a diversidade e a pluralidade". En proceso está o traslado da xestión dos centros á Consellaría de Educación, xa que a Consellaría de Traballo e Benestar herdou a pilotaxe destas aulas da anterior Vicepresidencia do Benestar para o curso que en setembro comeza.
É preciso que te rexistres para poder participar en Vieiros. Desde a páxina de entrada podes crear o teu Vieiros.
Se xa tes o teu nome en Vieiros, podes acceder dende aquí:
"A galiña azul" inspira a nova simboloxía a usar nos centros de infantil
Blanco reitera que o TAV chegará a Galiza en 2015 pero cancela obras nas estradas Edición xeral
Fomento culpa a Xunta do atraso na ampliación de Alvedro Edición xeral
Despois de suprimir as oficinas comarcais, Igualdade prioriza as subvencións a concellos Edición xeral
Opinión, Columnas, Galerías, Últimas, Escáneres, Anteriores, FAQ, Buscador
Máis Alá, Fwwwrando, Galego.org, GZ-Deportiva, Canal Verde, Lusofonía, Irimia, Cartafol, Murguía
Chat, Foros, Chatrevistas, Postais, Conversas, Open Vieiros
Barcelona, Bos Aires, Euskadi, Venezuela, Irlanda
Día das Letras, Creación, Informativos, Dossiers, XGN07, 1 de abril
RSS | Que é Vieiros? | Que é o RSS? | Creative Commons | Publicidade | Director | O equipo | Contacto